als_Latn dik_Latn sag_Latn
Qevria greke ka bërë me dije se është shlyer kësti i parë i kredisë, ndërsa guvernatori i bankës qëndrore ka garantuar se nuk ka problem me bankat dhe depozitat. Pagesa e parë e shlyer ka vlerën e 310 milion eurove, ndërkohë që në total qeveria e sapozgjedhur e keryeminsitrit Alexis Tsipras duhet t’i paguajë Fondit Monetar Ndërkombëtar 1.5 miliardë euro gjatë këtyre dy javëve.
Qeveria greke ka premtuar shlyerjen e të gjitha pagesave, por i druhet edhe rënies së të ardhurave nga taksat. Ndërsa ndihma nga huadhënësit e BE-së mbetet e ngrirë deri sa Athina të përmbushë reformat e premtuara. Ndërkohë Kreu i Bankës Qëndrore deklaron se ka mbështetje të plotë për bankat greke, nuk ka absolutisht asnjë rrezik.
Ndërkaq shteti grek ka për të paguar 3 këste të tjera më 13 mars, 16 dhe 20 mars dhe nevojat e saj mujore janë 4.5 miliardë, përfshirë edhe faturën e pagave dhe pensioneve prej 1.5 miliardë eurosh.
als_Latn als_Latn als_Latn